bike lifting gang: गोरखपुर: बाइक चुराकर गर्लफ्रेंड के लिए लाया बर्थडे गिफ्ट - man robbed bike for celebrating girlfriends birthday | Navbharat Times
ELECTION_TOPBAND_1582849531223
man robbed bike for celebrating girlfriends birthday
नवभारत टाइम्स | Updated: 30 Jul 2019, 07:28:00 PM IST
गर्लफ्रेंड के बर्थडे को सेलिब्रेट करने और गिफ्ट देने के लिए युवक के पास पैसा नहीं था, जिसके लिए उसने चोरी का रास्ता अपनाया। गोरखपुर में पुलिस के हत्थे चढ़े बाइक चोरी गैंग में यह बात सामने आई है। आरोपी ने बाइक चोरी की और बेचकर हाथ आए पैसों से बर्थडे सेलिब्रेट किया।
गर्लफ्रेंड की ख्वाहिश पूरी करने में मजदूर से बाइक चोर बनने तक की कहानी बताई है खुद आरोपी अखिलेश चौहान ने। दरअसल पुलिस ने बाइक चोरी करने वाले गिरोह को पकड़ा तो यह खुलासा हुआ। एसपी नार्थ अरविंद पांडेय ने मंगलवार को बताया कि बाइक चोरी कर बेचने वाले गैंग के पांच लोगों को गिरफ्तार किया गया है। इनमें तीन किशोर हैं। यह सभी मौजमस्ती के लिए चोरी करते थे। अखिलेश ने बाइक चुराकर बेची और हाथ आई 1200 रुपए की रकम से गर्लफ्रेंड के लिए कपड़ा खरीदा और समोसे के साथ बर्थडे सेलिब्रेट किया। अब अखिलेश को अपनी करतूत पर रोना आ रहा है और पुलिस गिरफ्त में आते ही वह फूट-फूटकर रो पड़ा।
पकड़े गए आरोपियों में पिपराइच थाना क्षेत्र पादरीबाजार हैदरगंज निवासी अखिलेश चौहान ने तीन अन्य किशोरों के साथ मिलकर बाइक चोरी का गैंग बनाया था। चोरी के बाद यह गैंग गुलरिहा थाना क्षेत्र के जंगल हरपुर निवासी शैलेश यादव को एक हजार से लेकर दो हजार रुपये तक में बाइक बेच देता था।
पुलिस गिरफ्त में मौजूद अखिलेश ने बताया कि वह इलाहाबाद में काम करता था। छह महीने पहले घर आया तो एक युवती से प्रेम हो गयाा। उसने बताया कि पहली बाइक उसने तब चुराई जब गर्लफ्रेंड का बर्थडे था और कोई गिफ्ट देना था। तब बाइक 1200 रुपये में बिकी थी। उसने गर्लफ्रेंड के लिए 900 रुपये का कपड़ा खरीदा और 50 रुपए का समोसा लेकर उसके पास पहुंचा था। उसके बाद वह बाइक चुराने लगा।
Web Title man robbed bike for celebrating girlfriends birthday(News in Hindi from Navbharat Times , TIL Network)
और जानें:चोरीगोरखपुर पुलिसGorakhpur policeCrimebike lifting ganggorakhpur Newsgorakhpur News in Hindigorakhpur Latest Newsgorakhpur Headlinesगोरखपुर समाचार